
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea participării Consiliului Local al Municipiului Focşani
 în calitate de coorganizator la desfăşurarea Concursului de Interpretare „Noelia Prisecaru”, ce va avea loc în luna iunie 2015
              Consiliul Local al Municipiului Focşani, judeţul Vrancea, întrunit în şedinţă ordinară,

· Analizând proiectul de hotărâre iniţiat de Primarul Municipiului Focşani, prin care se propune aprobarea participării Consiliului Local al Municipiului Focşani în calitate de coorganizator la desfăşurarea Concursului de Interpretare „Noelia Prisecaru”, ce va avea loc în luna iunie 2015 şi raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 22512/23.04.2015;

· Văzând avizul favorabil al Comisiei de buget şi administraţie publică;

· Având în vedere adresa nr.1212/22.04.2015 transmisă  de  Liceul de Artă „Gh. Tăttărescu” Focşani şi înregistrată la nr.22225/22.04.2015;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art. 1  Se aprobă participarea Consiliului Local al Municipiului Focşani în calitate de coorganizator la desfăşurarea Concursului de Interpretare „Noelia Prisecaru”,  ce va avea loc în luna iunie 2015.
                Art. 2 Se aprobă alocarea sumei de 9,86 mii lei din bugetul propriu al Liceului de Artă „Gh Tăttărescu” Focşani pentru organizarea Concursului de Interpretare „ Noelia Prisecaru”, de la capitolul bugetar „Învăţământ” (65.02), subcapitolul bugetar „Învăţământ secundar superior” (65.02.04.02), titlu „Bunuri şi servicii” (20), articolul bugetar „Alte cheltuieli cu bunuri și servicii” (20.30.30) şi va fi utilizată astfel: 
· 1,70 mii lei pentru materiale consumabile şi promoţionale,
· 1,20 mii lei pentru materiale publicitare (banner, afişe, ecusoane, invitaţii)
· 0,50 mii lei pentru materiale consumabile (hârtie, cartuşe imprimantă, mape protocol, pixuri, markere, etichete,etc)
· 0,90 mii lei pentru deplasare 9 membri juriu ( 9 persoane x100 lei/pers), 
· 2,16 mii lei cazare pentru 9 membri juriu  ( 9 persoane x 120 lei/pers x 2 nopţi), 

· 2,10 mii lei masă pentru 14 persoane ( 14 persoane x  5 mese x 30 lei/masă ),

· 3,00 mii lei pentru premii şi distincţii (diplome de participare, diplome premii, 2 trofee, 200 medalii).
               Art. 3 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, Direcţia de resurse umane şi coordonare unităţi subordonate şi Liceul de Artă „Gh. Tăttărescu” Focşani.

     PREŞEDINTE DE ŞEDINŢĂ,

         Balaban Elena Luminița
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană
Municipiul Focşani, 30 aprilie 2015

